Document ID: 31995R2122

KOMMISSIONENS FORORDNING (EF) Nr. 2122/95 af 6. september 1995 om ændring af forordning (EØF) nr. 2641/88 om gennemførelsesbestemmelser for støtteordningen vedrørende anvendelse af druer, druemost og koncentreret druemost med henblik på forarbejdning til druesaft
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 46, stk. 4 og 5, og
ud fra følgende betragtninger:
I artikel 46, stk. 4, i forordning (EØF) nr. 822/87 bestemmes det, at indtil produktionsåret 1995/96 anvendes en del af støtten til salgskampagner til fordel for forbruget af druesaft;
ved artikel 4, stk. 2, i Kommissionens forordning (EØF) nr. 2641/88 af 25. august 1988 om gennemførelsesbestemmelser for støtteordningen vedrørende anvendelse af druer, druemost og koncentreret druemost med henblik på forarbejdning til druesaft (3), senest ændret ved forordning (EØF) nr. 2056/91 (4), blev den del af støtten, der anvendes til salgskampagner, fastsat til 35 %; da det beløb, der er tilbageholdt i forbindelse med ydelse af støtte i de senere produktionsår er steget, og fordi et begrænset antal medlemsstater opfylder betingelserne for at afholde salgskampagner, bør den del af støtten, der anvendes til salgskampagner, fastsættes til en lavere procentsats end den nugældende;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Artikel 4, stk. 2, i forordning (EØF) nr. 2641/88 affattes således:
»2. Den del af støtten, der er bestemt til finansiering af salgskampagnen, udgør 25 % af den støtte, der er fastsat for det pågældende produktionsår. Beløbet svarende til denne andel tilbageholdes ved udbetalingen af støtten. Den kompetente myndighed udbetaler kun 75 % af den fastsatte støtte til forarbejderen.«
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. september 1995.

Labels: 17
19
5